CELEX: 32004L0077
Language: sk
Date: 2004-04-29 00:00:00
Title: Smernica Komisie 2004/77/ES z 29. apríla 2004, ktorou sa mení a dopĺňa smernica 94/54/ES v súvislosti s označovaním určitých potravín obsahujúcich kyselinu glycyrhizinovú a jej amónnu soľText s významom pre EHP.

Dôležité právne oznámenie

|

32004L0077

Úradný vestník L 162 , 30/04/2004 S. 0076 - 0077

		Smernica Komisie 2004/77/ESz 29. apríla 2004,ktorou sa mení a dopĺňa smernica 94/54/ES v súvislosti s označovaním určitých potravín obsahujúcich kyselinu glycyrhizinovú a jej amónnu soľ(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu 2000/13/ES Európskeho parlamentu a Rady z 20. marca 2000 o aproximácii zákonov členských štátov, ktorá sa týka označovania, prezentácie a reklamy potravín [1], a najmä na jej článok 4 ods. 2,po porade s Vedeckým výborom pre potraviny,keďže:(1) Smernica Komisie 94/54/ES z 18. novembra 1994, ktorá sa týka povinného uvádzania podrobných údajov v označení určitých potravín, iných ako tých, ktoré sú ustanovené v smernici 2000/13/ES [2], obsahuje zoznam potravín, ktorých označenie musí obsahovať jeden alebo viac dodatočných podrobných údajov.(2) Účelom tejto smernice je doplniť uvedený zoznam so zreteľom na určité potraviny, ktoré obsahujú kyselinu glycyrhizinovú a jej amónnu soľ.(3) Kyselina glycyrhizinová sa v prirodzenom stave nachádza v rastline sladké drievko Glycyrrhiza glabra, ale jej amónna soľ sa vyrába z vodných extraktov rastliny sladké drievko Glycyrrhiza glabra. Kyselina glycyrhizinová a jej amónna soľ sa nachádzajú v komunitárnom registri aromatických látok, ustanovenom rozhodnutím Komisie 1999/217/ES z 23. februára 1999, ktorým sa prijíma register aromatických látok používaných v potravinách alebo na potravinách, vypracovaný v súvislosti s uplatňovaním nariadenia (ES) č. 2232/96 Európskeho parlamentu a Rady z 28. októbra 1996 [3]. K vystaveniu kyseline glycyrhizinovej a jej amónnej soli dochádza väčšinou prostredníctvom spotreby cukroviniek zo sladkého drievka, vrátane žuvačiek, bylinkových čajov a ostatných nápojov.(4) Vedecký výbor pre potraviny vo svojom stanovisku zo 4. apríla 2003 v súvislosti s kyselinou glycyrhizinovou a jej amónnou soľou dospel k záveru, že horná hranica pravidelnej konzumácie 100 mg/deň poskytuje pre väčšinu populácie dostatočnú úroveň ochrany, a že spotreba prevyšujúca túto hranicu môže viesť k vysokému krvnému tlaku. Výbor však upozornil na možnosť, že v rámci ľudskej populácie sú podskupiny, ktorým táto horná hranica neposkytuje dostatočnú ochranu. Tieto podskupiny zahrnujú ľudí, ktorých zdravotný stav je ovplyvnený problémami s homeostázou vody a elektrolytov.(5) Na základe týchto zistení je nevyhnutné uviesť na označení jasné informácie, ktoré umožnia spotrebiteľovi zistiť prítomnosť kyseliny glycyrhizinovej alebo jej amónnej soli v cukrovinkách a nápojoch. V prípade vysokého obsahu kyseliny glycyrhizinovej alebo jej amónnej soli v týchto výrobkoch by spotrebitelia, a najmä ľudia s vysokým krvným tlakom, mali byť popritom informovaní o tom, že sa majú vyhýbať nadmernej konzumácii. S cieľom zabezpečiť, aby spotrebitelia dobre porozumeli týmto informáciám, mal by sa prednostne používať termín "výťažok zo sladkého drievka".(6) Smernica 94/54/ES by sa preto mala príslušne zmeniť a doplniť.(7) opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat.PRIJALA TOTO ROZHODNUTIE:Článok 1Príloha k smernici 94/54/ES sa mení a dopĺňa v súlade so znením uvedeným v prílohe k tejto smernici.Článok 21. Členské štáty povolia obchodovanie s výrobkami, ktoré sú v súlade s touto smernicou, najneskôr od 20. mája 2005.2. Členské štáty zakážu obchodovanie s výrobkami, ktoré nie sú v súlade s touto smernicou, najneskôr od 20. mája 2006.Výrobky, ktoré nie sú v súlade s touto smernicou a ktoré boli označené pred 20. májom 2006 však musia byť schválené až do vyčerpania zásob.Článok 31. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 20. mája 2005. Bezodkladne informujú Komisiu o znení týchto ustanovení a o korelačnej tabuľke medzi týmito ustanoveniami a touto smernicou.Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie hlavných ustanovení vnútroštátnych zákonov, ktoré prijmú v oblasti pôsobnosti tejto smernice.Článok 4Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.Článok 5Táto smernica je určená členským štátom.V Bruseli 29. apríla 2004Za KomisiuDavid Byrnečlen Komisie[1] Ú. v. ES L 109, 6.5.2000, s. 29. Smernica v znení zmien a doplnení smernice 2003/89/ES Európskeho parlamentu a Rady z 10. novembra 2003 (Ú. v. EÚ L 308, 25.11.2003, s. 15).[2] Ú. v. ES L 2, 23.11.1994, s. 14. Smernica v znení zmien a doplnení smernice Rady 96/21/ES (Ú. v. ES L 88, 5.4.1996, s. 5).[3] Ú. v. ES L 3, 27.3.1999, s. 1. Rozhodnutie v znení zmien a doplnení rozhodnutia č. 2002/113/ES (Ú. v. ES L 49, 20.2.2002, s. 1).--------------------------------------------------PRÍLOHADo prílohy k smernici 94/54/ES sa pridáva tento text:Typ alebo kategória potraviny | Podrobné údaje |Cukrovinky alebo nápoje obsahujúce kyselinu glycyrhizinovú alebo jej amónnu soľ v dôsledku pridania látky (látok), ako napríklad rastlina sladké drievko Glycyrrhiza glabra, v koncentrácii 100 mg/kg alebo 10 mg/l alebo vyššej. | Výraz "obsahuje sladké drievko" sa vloží hneď za zoznam prísad, pokiaľ termín "sladké drievko" už nie je zahrnutý do zoznamu prísad alebo obsiahnutý v názve, pod ktorým sa daný výrobok predáva. Ak neexistuje zoznam prísad, údaje sa uvedú vedľa názvu, pod ktorým sa výrobok predáva. |Cukrovinky alebo nápoje obsahujúce kyselinu glycyrhizinovú alebo jej amónnu soľ v dôsledku pridania látky (látok), ako napríklad rastlina sladké drievko Glycyrrhiza glabra, v koncentrácii 4 g/kg alebo vyššej. | Po zozname prísad sa musí pridať táto informácia: "obsahuje sladké drievko – ľudia s vysokým krvným tlakom by sa mali vyhýbať nadmernej konzumácii". Ak nie je uvedený zoznam prísad, údaje sa uvedú vedľa názvu, pod ktorým sa výrobok predáva. |Nápoje, ktoré obsahujú kyselinu glycyrhizinovú alebo je amónnu soľ v dôsledku pridania látky (látok), ako napríklad rastlina sladké drievko Glycyrrhiza glabra v koncentrácii 50 mg/l alebo vyššej, alebo v koncentrácii 300 mg/l alebo vyššej, v prípade nápojov s obsahom viac ako 1,2 % objemových alkoholu. | Po zozname prísad sa musí pridať táto informácia: "obsahuje sladké drievko – ľudia s vysokým krvným tlakom by sa mali vyhýbať nadmernej konzumácii". Ak nie je uvedený zoznam prísad, údaje sa uvedú vedľa názvu, pod ktorým sa výrobok predáva. |--------------------------------------------------